ખંભાત ખેતીવાડી ઉત્પન્ન બજાર સમિતિની વ્યવસ્થા કમિટિની મુદત પૂર્ણ થયા બાદ લાંબા સમયગાળા બાદ યોજાનાર ખેતીવાડી ઉત્પન્ન બજાર સમિતિની ચૂંટણી ભારે રોચક બની રહેશે. અહીં ભાજપના જ બે સહકારી અગ્રણી વચ્ચે જંગ જામશે. ખેડૂત મત વિભાગ અને વેપારી મત વિભાગની ચૂંટણી ૬ જુલાઈ શુક્રવારના રોજ યોજાવા જઇ રહી છે. ત્યારે એપીએમસીમાં ખેડૂત મત વિભાગમાં પૂર્વ ધારાસભ્ય સંજય પટેલ અને પાલિકા પ્રમુખ યોગેશ ઉપાધ્યાય પેનલ આમને સામને ઉતરતા ખરાખરી જંગનો ખેલાશે. બંને પેનલના ધુરંધર ઉમેદવારોએ ચૂંટણી જંગ જીતવા એડીચોંટીનો જોર લગાવ્યું છે.